на Съюза.
 (7)
 По време на третата международна среща за създаване на Регионална организация за управление на риболова (РОУР) в южната част на Тихия океан (SPRFMO), която се проведе през май 2007 г., участниците приеха временни мерки, включително възможности за риболов, с оглед регулиране както на пелагичните, така и на дънните риболовни дейности в тази зона до създаването на такава РОУР. Нови временни мерки бяха приети на втората подготвителна конференция за Комисията на SPRFMO, проведена през януари 2011 г. Тези временни мерки са доброволни и не са правно обвързващи съгласно международното право. Целесъобразно е обаче в съответствие със задълженията за сътрудничество и за опазване, заложени в международното морско право, тези мерки да се въведат в правото на Съюза, като се създаде обща квота за Съюза. За разпределяне на квотата на Съюза между държавите-членки е целесъобразно да се установи нов и окончателен начин на разпределяне въз основа на солидни, справедливи и обективни критерии за предходните риболовни резултати на държавите-членки за 2009 г. и 2010 г., което е скорошен и достатъчно представителен период, през който всички засегнати държави-членки са присъствали в риболовните райони.
 (8)
 В приложение IIБ към Регламент (ЕС) No 57/2011 се определят ограничения на риболовното усилие за възстановяването на някои запаси от южна мерлуза и норвежки омар в участъци VIIIc и IXa на ICES, с изключение на залива Кадис. Целесъобразно е да се изясни формулировката на специалното условие, определено в рамките на тези ограничения на риболовното усилие, и последствията от получаването на неограничен брой дни за разтоварвания през периода на управление 2011 г.
 (9)
 В приложение IIВ към Регламент (ЕС) No 57/2011 се определят ограничения на риболовното усилие за целите на Регламент (ЕО) No 509/2007 на Съвета от 7 май 2007 г. за съставяне на многогодишен план за устойчива експлоатация на запаса от морски език в Западния Ламанш (2). Необходимо е да се приведе в съответствие формулировката на това приложение с формулировката на член 5, параграф 2 от Регламент (ЕО) No 509/2007.
 (10)
 Регламент (ЕС) No 57/2011 по принцип се прилага от 1 януари 2011 г. Ограниченията върху риболовното усилие обаче се определят за едногодишен период, който започва от 1 февруари 2011 г. С цел да бъде прилаган действащият на годишен принцип режим за докладване относно възможностите за риболов, разпоредбите на настоящия регламент, засягащи ограниченията върху улова и квотите, следва да се прилагат от 1 януари 2011 г., а разпоредбите, засягащи ограниченията върху риболовното усилие — от 1 февруари 2011 г., освен ако не е посочено друго. Това прилагане със задна дата не засяга принципа на правната сигурност, тъй като въпросните възможности за риболов все още не са изчерпани. По съображения за спешност настоящият регламент следва да влезе в сила веднага след публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕС) No 57/2011
 Регламент (ЕС) No 57/2011 се изменя, както следва:
 1.
 Член 1 се заменя със следното:
 „Член 1
 Предмет
 С настоящия регламент се установяват следните възможности за риболов:
 а)
 за 2011 г. — ограничения на улова за определени рибни запаси и групи от рибни запаси;
 б)
